CELEX: 22021D2213
Language: bg
Date: 2021-11-26 00:00:00
Title: Препоръка № 1/2021 на Съвета за асоцииране ЕС–Египет от 26 ноември 2021 година за постигане на съгласие относно удължаването на срока на валидност на Приоритетите за партньорство между ЕС и Египет [2021/2213]

14.12.2021   
               
               
                  BG
               
               
                  Официален вестник на Европейския съюз
               
               
                  L 447/8
               
            
         ПРЕПОРЪКА № 1/2021 НА СЪВЕТА ЗА АСОЦИИРАНЕ ЕС–ЕГИПЕТ
         от 26 ноември 2021 година
         за постигане на съгласие относно удължаването на срока на валидност на Приоритетите за партньорство между ЕС и Египет [2021/2213]
         СЪВЕТЪТ ЗА АСОЦИИРАНЕ ЕС–ЕГИПЕТ,
         като взе предвид Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна (1) (наричано по-нататък „Споразумението“), беше подписано на 25 юни 2001 г. и влезе в сила на 1 юни 2004 г.
                  
               
                     (2)
                  
                  
                     Съгласно член 76 от Споразумението Съветът за асоцииране може да отправя подходящи препоръки.
                  
               
                     (3)
                  
                  
                     В член 86 от Споразумението е предвидено, че страните взимат всякакви общи или конкретни мерки, необходими за изпълнението на техните задължения съгласно Споразумението и следят за постигането на предвидените в него цели.
                  
               
                     (4)
                  
                  
                     В рамките на Съвета за асоцииране от 25 юли 2017 г. Европейският съюз и Египет постигнаха съгласие по Приоритетите за партньорство, съдържащи се в Препоръка № 1/2017 на Съвета за асоцииране (2), които да ръководят партньорството за периода 2017—2020 г.
                  
               
                     (5)
                  
                  
                     След отправянето на писмо от Европейския съюз двете страни постигнаха съгласие, че срокът на валидност на Приоритетите за партньорство между ЕС и Египет като основен документ за консолидиране на партньорството следва да бъде удължен до приемането на нови актуализирани приоритети за партньорство.
                  
               
                     (6)
                  
                  
                     В член 10 от Процедурния правилник на Съвета за асоцииране е предвидена възможността в периода между две заседания той да приема препоръки с писмена процедура, ако двете страни се споразумеят за това,
                  
               ПРЕПОРЪЧВА:
         
            Член 1
            Съветът за асоцииране, като действа чрез писмена процедура, препоръчва срокът на валидност на Приоритетите за партньорство между ЕС и Египет, приети на заседанието на Съвета за асоцииране от 25 юли 2017 г., да бъде удължен до приемането на нови актуализирани приоритети за партньорство от Съвета за асоцииране.
         
         
            Член 2
            Настоящата препоръка влиза в сила в деня на приемането ѝ.
         
         
            Съставено в Брюксел на 26 ноември 2021 година.
            
               
                  За Съвета за асоцииране ЕС–Египет
               
               
                  Председател
               
               Sameh Hassan SHOUKRY
            
         
         
            (1)  ОВ L 304, 30.9.2004 г., стр. 39.
         
            (2)  Препоръка № 1/2017 на Съвета за асоцииране ЕС–Египет от 25 юли 2017 г. за постигане на съгласие по приоритетите на партньорството между ЕС и Египет (OВ L 255, 3.10.2017 г., стр. 26).